OpenLLM-France/wikimedia huggingface dataset:
# Anders' Earthrise (cràter)

Anders' Earthrise (la sortida de la Terra d'Anders) és un cràter d'impacte de la Lluna que es troba a l'hemisferi sud, a l'extrem de la Lluna. És visible en primer pla de la famosa fotografia Earthrise (AS08-14-2383) feta per l'astronauta William Anders a la missió Apollo 8 a la Lluna el 1968.
El nom del cràter va ser aprovat per la UAI el 5 d'octubre de 2018. El cràter 8 Homeward, també visible a la fotografia Earthrise, va rebre el mateix nom. Es troba al costat oest del cràter Pasteur, i abans es deia Pasteur T.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Arquip (personatge bíblic)

* Per a altres significats, vegeu «Arquip (desambiguació)».
Arquip (grec antic: Ἅρχιππος que significa « cap de la cavalleria ») és un creient paleocristià esmentat breument al Nou Testament, la Carta a Filèmon i la dels Colossencs.

## Rols
### En el Nou Testament

A la carta de Pau a Filèmon, Arquip és citat un cop al costat de Filèmon i d'Àpia (la seva esposa), com un hoste de l'Església i un «company nostre en el combat» A l'Epístola als Colossencs, atribuïda a Pau, l'Església és encarregada de dir-li a Arquip
| « | (...) que vetlli pel ministeri que ha rebut en el Senyor i que procuri complir-lo- | » |

### En la tradició

Segons les Constitucions Apostòliques (7.46) del segle iv, Arquip és el primer bisbe de Laodicea a Frígia (actual Turquia). Una altra tradició diu que hauria estat un dels setanta-dos deixebles designats per Jesucrist.
Se celebra el 20 de març a Occident, i se celebra sol el 19 de febrer o amb Filèmon el 22 de novembre a Orient.

## Mort

Durant la persecució dels cristians de l'emperador romà Neró (54-68 dC), Arquip, Filemó i Àpia van ser portats a judici per predicar la seva fe en Crist. Arquip va ser apunyalat mentre Àpia i Filèmon van ser enterrats fins a la cintura i apedregats.

## Notes i referències

* ↑ Nominis : Saint Archippe
* ↑ Forum orthodoxe.com : Sants per al 22 de novembre del calendari eclesiàstic (francès)
# Antonio Maria del Fiore

Antonio Maria del Fiore (Venècia, segle XV - segle XVI), a vegades anomenat Antonio Maria Fior, va ser un matemàtic italià.

## Vida i obra

Nascut a Venècia, va ser deixeble de Scipione del Ferro a la universitat de Bolonya. El 1526, en morir del Ferro, se suposa que li va facilitar la fórmula per resoldre equacions de tercer grau de la forma $ax^{3}+cx=d$, amb $c,d>0$. En no obtenir plaça de professor a Bolonya, va retornar a la seva Venècia natal.
El 1535, a Venècia, va desafiar Tartaglia a resoldre trenta equacions, amb un resultat desastrós: Tartaglia va resoldre totes les equacions proposades per Fiore, mentre aquest no en va poder resoldre ni una de les proposades per Tartaglia. En aquella época, com que encara no es treballava amb nombres negatius, només hi havia dues formes d'equació cúbica sense terme quadràtic: la abans esmentada i $x^{3}=cx+d$. Les equacions proposades per Tartaglia, eren d'aquesta segona forma i Fiore, que no era un teòric, va ser incapaç de trobar cap transformació per resoldre-les.

## Referències

* ↑ Curcio, 2017, p. 125 i ss.
* ↑ Benvenuti, 2022, p. 88.
* ↑ Dorce, 2013, p. 286.
* ↑ Recalde Caicedo, 2024, p. 158.
* ↑ Massa-Esteve, 2022, p. 82.

## Bibliografia

* Benvenuti, Silvia. In viaggio con i numeri (en italià). EDT srl, 2022. ISBN 978-88-5926-434-7.
* Curcio, Liliana «I for Imaginary numbers» (en anglès). Lettera Matematica, Vol. 5, Num. 2, 2017, pàg. 125-129. DOI: 10.1007/s40329-017-0172-6. ISSN: 2281-5937.
* Dorce, Carlos. Història de la matemàtica. Des de Mesopotàmia fins al Renaixement. Publicacions de la Universitat de Barcelona, 2013. ISBN 978-84-475-3683-2.
* Massa-Esteve, Rosa Maria «Niccolò Tartaglia matemàtic i enginyer del Renaixement». Notícies de la Societat Catalana de Matemàtiques, Vol. 50, 2022, pàg. 80-86. ISSN: 1696-8247.
* Recalde Caicedo, Luís Cornelio. Lecturas de historia de las matemáticas (en castellà). Universidad del Valle, 2024. ISBN 9789587658651.

## Enllaços externs

* «Del Fióre, Antonio Maria» (en italià). Enciclopedia Italiana. [Consulta: 29 juny 2024].
# Antrocaryon

Antrocaryon és un gènere de plantes Anacardiàcies.

## Algunes espècies

* Antrocaryon amazonicum
* Antrocaryon klaineanum
* Antrocaryon micraster
* Antrocaryon nannanii
* Antrocaryon schorkopfii

## Referències

* ↑ Antrocaryon. The Plant List.
# Aprélivka (Crimea)

Aprélivka - Апрелівка (ucraïnès) - és un poble de la República Autònoma de Crimea a Ucraïna, que el 2014 tenia 281 habitants. Pertany al districte rural de Djankoi. Fins al 1962 la vila es deia Vladímirovka.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Aprutium

Aprutium és el nom en llatí de la regió entorn de Teramo, a Itàlia. D'aquesta denominació llatina deriva l'actual nom de la regió italiana dels Abruços.
Segons la hipòtesi més acreditada, el terme Aprutium derivaria de Praetutium, la terra dels pretutis (Praetutii), una estirp d'origen fenici, fundadors de l'antiga colònia de "Petrut", que va ser anomenada pels romans Petrutia o Praetutia, als voltants de l'actual Teramo.

## Referències

* ↑ APRUTIUM$^®$, producte típic dels Abruços
# Artur Taimàzov

Artur Taimàzov (en osseta: Артур Борисович Таймазов) (Vladikavkaz, Unió Soviètica, 1979) és un lluitador uzbek, guanyador de quatre medalles olímpiques. En l'actualitat és membre de la Duma Estatal.

## Biografia

Va néixer el 20 de juliol de 1979 a la ciutat de Vladikavkaz, població situada a la república d'Ossètia del Nord, que en aquells moments formava part de Rússia i que avui en dia forma part de Rússia. A la dissolució de la Unió Soviètica adquirí la nacionalitat uzbeka.
És germà del també lluitador i medallista olímpic Tymur Taimazov.

## Carrera esportiva

Va participar, als 21 anys, en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla de plata en la prova de pes superpesant (-130 kg.) en la modalitat de lluita lliure. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla d'or en aquesta mateixa prova, un metall que repetí en els Jocs Olímpics d'Estiu de 2008 realitzats a Pequín (República Popular de la Xina) i en els Jocs Olímpics d'Estiu de 2012 celebrats a Londres (Regne Unit). Posteriorment, el COI va retirar les dues últimes medalles per dopatge.
Al llarg de la seva carrera ha guanyat cinc medalles en el Campionat del Món de lluita, entre elles dues medalles d'or; tres medalles en el Jocs Asiàtics, totes elles d'or; i dues medalles d'or en el Campionat d'Àsia.

## Referències

* 1 2 «Uzbekistan wrestler Artur Taymazov stripped of gold medal from 2012 London Olympic Games over doping-Sports News, Firstpost» (en anglès), 24-07-2019. [Consulta: 17 setembre 2022].
* ↑ «В Госдуму прошел одномандатник из Северной Осетии Артур Таймазов» (en rus). [Consulta: 17 setembre 2022].
* ↑ «IOC sanctions one athlete for failing anti-doping tests at London 2012» (en anglès). COI, 23-07-2019. [Consulta: 17 setembre 2022].
# Ash Tyler

El tinent Ash Tyler és un personatge fictici de la sèrie Star Trek: Discovery interpretat per l'actor Shazad Latif.
El 2256 quan servia a la nau USS Yeager va ser capturat pels klingon a la batalla de les estrelles binaries, fet presoner i torturat per L'Rell. És rescatat pel capità Gabriel Lorca quan també és capturat pels klingon i tancat a la mateixa cel·la. Un cop rescatats, el capità el va nomenar Cap de seguretat de la nau USS Discovery.
Un cop a la Discovery, Ash inicia una relació romàntica amb Michael Burnham.
Durant el seu captiveri, el klingon Voq va ser transformat en Ash adoptant la seva personalitat, memòries i capacitats i aspecte físic per infiltrar-se com a agent encobert klingon a la Federació. Aquesta transformació va ser duta a terme per L'Rell.

## Referències

* ↑ «'Star Trek: Discovery' Secret Voq Actor Finally Reveals Everything» (en anglès). Inverse.
* ↑ «SDCC17 Interview: Shazad Latif On Playing A POW In Pain On ‘Star Trek: Discovery’» (en anglès). TrekMovie.com.
* ↑ «Why Ash Tyler is more than an ‘outdated classic male action hero’». The Verge.
* ↑ «Star Trek Discovery: The Truth About Ash Tyler» (en anglès). ScreenRant, 21-01-2018.

## Enllaços externs

* Lloc web oficial
# Art de la Llum

Art de la Llum va ser una revista catalana de fotografia editada a Barcelona que duia el subtítul «Revista fotogràfica de Catalunya», i que tenia una orientació pictorialista.
La seva publicació estava patrocinada per nou societats fotogràfiques i altres grups culturals, i dirigida per Andreu Mir Escudé, i una de les seves finalitats era donar a conèixer la fotografia com a art encara que des d'una concepció de la mateixa amb els paràmetres del pictorialisme. Els principals autors que van publicar van ser: Léonard Misonne, Alexander Keighley, Joaquim Pla Janini, Antoni Arissa, Joan Porqueras i Mas, Antoni Campañà, Claudi Carbonell, Josep Masana, Ramon Batlles, Josep Maria Casals i Francisco Andrada Escribano.
La revista, a més de mostrar les fotografies del pictorialisme tardà, tractava de donar a conèixer als principals representants catalans d'aquest, i al costat de les imatges apareixien articles de tipus tècnic i especialment artístic sobre aquesta.
Va aparèixer quan es debatia sobre l'Estatut d'Autonomia i estava completament escrita en català; el seu subtítol era «Revista fotogràfica de Catalunya» i va impulsar la «Diada de la Foto», pel que va formar part del moviment reivindicatiu del catalanisme de l'època. Les principals reivindicacions de la fotografia com a art a l'estat espanyol van procedir d'aquest moviment pictorialista, i aquesta revista es troba entre les primeres veus a sol·licitar la creació d'un Museu dedicat a la fotografia.
La revista es pot consultar en línia a través del repositori digital de la Filmoteca de Catalunya i del dipòsit digital de documents de la UAB.

## Vegeu també

* Història de les revistes de Catalunya

## Referències

* 1 2 Sougez, M.L.; Pérez Gallardo, H.. Diccionario de historia de la fotografía. Madrid: Ediciones Cátedra, 2003, p. 44. ISBN 84-376-2038-4. (castellà)
* ↑ Juan Miguel Sánchez Vigil. «Archivos fotográficos de prensa». Universitat Complutense de Madrid. [Consulta: 27 febrer 2010]. (castellà)
* 1 2 López Mondéjar, P. Historia de la fotografía en España. 4a ed.. Barcelona: Lunwerg Editores, 1999, p. 100, 99. ISBN 8477826609. (castellà)
* ↑ Newhall, B.; Fontcuberta, J.. «Apéndice: Notas sobre la fotografía española». A: Historia de la fotografía. desde sus orígenes hasta nuestros días. Barcelona: Editorial Gustavo Gili S.A., 1983, p. 306-310. ISBN 84-252-1163-8. (castellà)
* ↑ «Repositori digital de la Filmoteca».
* ↑ «Diposit digital de documents de la UAB».
# Antirrhinum barrelieri

Antirrhinum barrelieri, coneguda popularment com a conillets o gatets, és una espècie de planta de la família de les escrofulariàcies.

## Descripció

És una planta elevada i molt ramificada, que pot arribar a fer més d'un mentre d'alçada. Les tiges són glanduloses a la part pròxima a la inflorescència mentre que en són glabrescents a la part inferior. Té fulles linears, d'1 a 4 mm d'amplària. Floreix de març a juliol. Les flors són molt vistoses, de color rosa violaci i de 20 a 25 mm de longitud. La subespècie barrelieri es diferencia de la litigiosum pel fet que la primera té els segments del calze linears amb l'àpex agut, mentre que la segona té els segments del calze obtusos, ovats i la corol·la és més gran.

## Distribució i hàbitat

És natural de la regió del Mediterrani occidental, on creix en matollars, pedregars i penyals sobre diversos tipus de terreny, en sòls pedregosos i parets, sobretot calcaris.

## Taxonomia

Antirrhinum barrelieri va ser descrita per Alexandre Boreau i publicada en Index Seminum (ANGGA) 1854: 2. 1854.

### Etimologia

* Antirrhinum: nom genèric que deriva de les paraules gregues anti = 'com' i rhinon = 'nas', pel fet que les flors semblen apèndix nasals.
* barrelieri: epítet atorgat en honor del botànic francés Jacques Barrelier (1606-1673), autor de Plantae per Galliam, Hispaniam et Italiam Observatae, Iconobus Aeneis Exhibitae (París, 1714).

#### Sinonímia

* Antirrhinum barrelieri var. algeriense Samp. ex Pires de Lima
* Antirrhinum barrelieri var. cirrhosum Rouy
* Antirrhinum barrelieri var. latifolium Willk.
* Antirrhinum barrelieri var. piliferum Rouy
* Antirrhinum barrelieri f. piliferum (Rouy) Rothm.
* Antirrhinum barrelieri var. reeseanum Maire
* Antirrhinum boissieri Rothm.
* Antirrhinum controversum Pau ex Sennen
* Antirrhinum graniticum subsp. boissieri (Rothm.) Valdés
* Antirrhinum hispanicum var. giennense Cuatrec.
* Antirrhinum ibanyezii Jiménez & Pau
* Antirrhinum majus subsp. ambiguum (Lange) Malag.
* Antirrhinum majus subsp. barrelieri (Boreau) Malag.
* Antirrhinum murale subsp. barrelieri Samp.

## Referències

* 1 2 Dades a Herbarivirtual
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Escrofulariàcies». A: Flora Manual dels Països Catalans. 2a edició. Barcelona: Portic Natura, 1993, p. 733. ISBN 8473064003.
* ↑ «Antirrhinum barrelieri». Tropicos.org. Missouri Botanical Garden. [Consulta: 7 gener 2013].
* ↑ Antirrhinum a Nombres Botánicos
* ↑ «Antirrhinum barrelieri» a The Plant List. Data consulta: 06 de febrer de 2014.
# Arístocles

Arístocles és el nom dels següents personatges:
* Arístocles de Rodes, escriptor i retòric grec
* Arístocles de Pèrgam, sofista i retòric grec
* Arístocles de Messene, filòsof peripatètic grec
* Arístocles, metge grec
* Arístocles de Cidònia, escultor grec
* Arístocles de Sició el jove, escultor grec
# Avaldsnes IL

L'Avaldsnes IL és un club de futbol i handbol noruec, amb seu a Avaldsnes. Fundat al 1937, és conegut principalment per la seva secció de futbol femení, que va ser creada al 1989, que ha jugat a la Toppserien des del 2013. Ha sigut subcampió tant a la Lliga com a la Copa, i a la temporada 2016-17 va debutar a la Lliga de Campions.

## Plantilla 2016-17

| Porteres | Defenses | Centrecampistes | Davanteres |
| Hildegun Saevik Madalyn Schiffel 0 0 0 0 0 | Meryll Abrahamsen Oda Eide Arnesen Laila Himle Andrea Rosa Ingrid Ryland Letícia Santos Andrine Tomter | Bruna Benites Hanna Dahl Thorunn Helga Jonsdottir Maren Mjelde Luana Paixão 0 0 | Hege Hansen Holmfridur Magnusdottir Cecilie Pedersen Elise Thorsnes Olaug Tvedten Synne Vatnem 0 |

## Històric
### Palmarès

* 1 subcampionat de Lliga (2015)
* 2 subcampionats de Copa (2013 - 2015)

### Trajectòria

Lliga de Campions de la UEFA :
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 16/17 | Benfica | Olympique Lió |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ RSSSF
# Avalites

Avalites (Avalitae) fou un poble de la costa de la mar Roja, que tenia una ciutat (ciutat dels avalites) esmentada per Claudi Ptolemeu a la seva Geographica, vers l'any 150. Ptolemeu diu que els nubes (nubae) vivien a l'oest dels avalitae. Molts autors situen aquestos avalitae a la costa del golf d'Aden, potser a la moderna Zeila. Entre els nubes i el Nil, Ptolemeu esmenta diverses tribus.
Ptolemeu esmenta el golf Aduliticus (on situa una península muntanyosa, la ciutat d'Adulis poblada pels adulitae, el cap de Sarturni, el port Antiphili, la vila de Mandaith i la ciutat d'Arsinoe) i després diu que segueix l'estret de la mar Roja (amb una ciutat de nom Dire a un promontori), i després la badia dels avalites, amb el mercat, un mercat de nom Malao, un mercat de nom Mondu, un mercat i promontori de nom Mosylum, un mercat de nom Cobe, les muntanyes Elephas, el mercat d'Acanna, i el mercat i promontori d'Aromata. Després d'això ja ve la badia de Barbària (amb la vila de Pano, el mercat de Opone, el promontori Zingis, les muntanyes Phalangis, la vila Apocopa, el promontori Austri Cornu, una costa curta, una costa llarga, la vila d'Essina, l'empori de Sarapionis, el mercat de Tonice, la desembocadura del riu Rhaptus, la ciutat de Rhapta que era la principal de Barbària i estava propera a la mar, i el promontori de Rhaptum).
Les identificacions bíbliques són: els obal, abil o ebal, esmentats a la Bíblia com a descendents de Joctán (Gènesi 10:28), que eren una tribu d'Aràbia (un districte del Iemen portà aquest nom) foren identificats pert Bochart com els avalitae, que s'haurien traslladat a la costa africana. I descendents d'Havilah (hebreu: חוילה, Chăvı̂ylâh) fill de Cush esmentat al Gènesi 10:7, el suposat ancestre dels pobles negres orientals i australians, que pel seu germà Seba, que hauria emigrat a Etiòpia, hauria originat als avalites.
# Ayelu

L'Ayelu és un estratovolcà riolític aïllat que es troba a l'est d'Etiòpia. Situat a la regió Àfar, prop de la riba est del riu Awash, el cim s'eleva fins als 2.145 msnm. Es desconeix quan va tenir lloc la darrera erupció. Hi ha aigües termals al vessant occidental.
Wilfred Thesiger descriu el seu ascens a l'Ayalu en 1933. Assenyala que en aquesta muntanya es realitzaven pelegrinacions anuals per part dels membres del poble àfar, des de llocs tan llunyans com Daoe i Aussa per tal de pregar per la bona salut i els èxit en la guerra.

## Referències

* 1 2 «Global Volcanism Program | Ayelu» (en anglès). [Consulta: 30 novembre 2020].
* ↑ Wilfred Thesiger, The Danakil Diary: Journeys through Abyssinia, 1930-4 (Hammersmith: Flamingo, 1996), p.
# Districte de Huancabamba

El districte peruà de Huancabamba és un dels vuit districtes que conformen la província de Huancabamba, al departament de Piura, sota l'administració del Govern regional de Piura, al nord del Perú.
Des del punt de vista de la jerarquia de l'Església Catòlica, forma part de la Diòcesi de Chulucanas.

## Història

El districte de Huancabamba va ser creat en els primers anys de la República.

## Geografia

La població censada l'any 2007 en el districte és de 30.116 habitants.
La a ciutat de Huancabamba, la capital, es troba a 1933 msnm.

## Autoritats
### Municipals

* 2015-2018
** Alcalde: Marco Napoleó Velasco García, del Moviment independent Força Regional (FR).
** Regidors: José Abel Rivera Melendres (FR), Ernesto Efraín Vés-la Carrasco (FR), César Manuel Espinoza Saucedo(FR), Gabby Mabel Córdova Mezones (FR), Alzira Marí García Ordoñez (FR), Pilar Facundo Castillo (FR), Màxim Víctor Mijahuanca Campos (FR), Arminda Bermeo Torres (Moviment d'Afirmació Social - Acció), Pedro Pusma Guerrero (Moviment d'Afirmació Social - Acció), Patricia Yovany Ramírez Huamán (Força Aliança pel Pogreso), Huber Martín Bobadilla Guerrero (Agro Si).
* 2011-2014
** Alcalde: Wilson Ramiro Ibáñez Ibañez, del Moviment Agro Si) (AS).
** Regidors: Joaquín Chinchay Julca (AS), Eladio Zeña Carrasco (AS), Vicente Moreno Ortiz (AS), Percy Cruz Quiroz (AS), Deysi Chinguel Santos (AS), Huber Martín Bobadilla Guerrero (AS), Neptali Silva Facundo (AS), Natividad Ausberto Romero Fredes (Aliança per al Progrés), Ananías Velásquez Torres (Som Perú), Vicente Nuñez Salazar (Som Perú), Richard Alfredo Tripul Peña, del Front Ampli Camperol Urbà (FACU)

### Policials

* Comissari: Comandant PNP Oscar Novoa Boza.

### Religioses

* Diòcesi de Chulucanas
** Bisbe: Mons. Daniel Thomas Turley Murphy (ÓSSA).
* Parròquia
** Rector: Pbro.

## Festivitats

* Julio: Verge del Carmen
* Octubre: Senyor dels Miracles

## Com arribar-hi

Huancabamba es troba a 193 km de la ciutat de Piura prenent part de la via anomenada Interoceànica Nord, que surt des del port de Paita fins a Yurimaguas.
Sortint de la ciutat de Piura, es passa pels pobles de San José i Verge de Guadalupe i el desviament a Chulucanas, per prendre, a l'altura del km 192, un desviament a l'esquerra cap al districte de Carrasquillo, desvia a Morropón, districte de Buenos Aires i voreja l'Àrea de Conservació Regional Boscos de Salitral, districte de Canchaque, desviament al districte de San Miguel del Faique fins a arribar finalment a Huancabamba.

## Referències

* ↑ «XI Cens de Població i VI d'Habitatge 2007». Arxivat de l'original el 2013-09-21. [Consulta: 12 agost 2016].
* ↑ «JNE Autoritats regionals i municipals 2015-2018». Arxivat de l'original el 2015-12-15. [Consulta: 12 agost 2016].
* ↑ Banc de Polítics Peruans
* ↑ Catholic-Hierarchy - Diocese of Chulucanas
* ↑ Catholic-Hierarchy

## Vegeu també

* Organització territorial del Perú
* Piura
* Huancabamba

## Enllaços externs

* Lloc oficial de la Municipalitat Distrital de Huancabamba
* INEI Perú Arxivat 1997-04-12 a Wayback Machine.
# Districte de Horoizumi

El districte de Horoizumi (幌泉郡, Horoizumi-gun) és un districte de la subprefectura de Hidaka, a Hokkaidō, Japó. La seua capital i únic municipi és la vila d'Erimo.

## Geografia

El districte de Horoizumi es troba geogràficament al punt més meridional de la subprefectura de Hidaka i comprén el territori del terme municipal de la vila d'Erimo. El districte limita al nord amb el districte de Samani, també a Hidaka i a l'est amb el districte de Hiroo, a la subprefectura de Tokachi. Cal assenyalar que el famós cap d'Erimo es troba al districte.

### Municipis

Districte de Horoizumi (2021) :

## Història

El districte de Horoizumi fou creat per l'Oficina de Colonització de Hokkaidō el 20 de setembre de 1869, a l'aleshores província de Hidaka. Fins a l'actualitat, el districte s'ha mantingut sense grans canvis, només a destacar quan la vila de Horonai (únic municipi del districte) va canviar el seu nom pel d'Erimo, en referència al cap d'Erimo que es troba a la vila i districte.

### Antics municipis

La següent és una llista dels antics municipis del districte amb enllaç als seus actuals municipis:
* Horoizumi (幌泉町) (1906-1970)

## Referències

* ↑ Localització confirmada al web de Japan Post
* ↑ Llista d'antics municipis del districte de Horoizumi (1869-actualitat)